Εκτός κυβέρνησης τέθηκε η αναπληρώτρια υπουργός Κοινωνικής Αλληλεγγύης Ράνια Αντωνοπούλου, μετά την αποκάλυψη ότι λαμβάνει επίδομα ενοικίου.

Ο πρωθυπουργός Αλέξης Τσίπρας «έκανε δεκτή την παραίτηση της αναπληρώτριας υπουργού Κοινωνικής Αλληλεγγύης, κ. Ρ. Αντωνοπούλου και την ευχαριστεί για την τριετή σημαντική προσφορά της», σημειώνεται σε ανακοίνωση του Γραφείου Τύπου του Πρωθυπουργού.

Νωρίτερα, ο κυβερνητικός εκπρόσωπος Δημήτρης Τζανακόπουλος είπε σε ραδιοφωνική του συνέντευξη ότι ο Πρωθυπουργός επικοινώνησε με την κ. Αντωνοπούλου και της εξέφρασε τη διαφωνία του για το επίδομα ενοικίου που λαμβάνει.

Σε δήλωσή της, η κ. Αντωνοπούλου είχε σημειώσει πως ξεκίνησε τις διαδικασίες για την επιστροφή των χρημάτων, τονίζοντας ότι παραμένει στη διάθεση του Πρωθυπουργού.

naftemporiki.gr